CELEX: 32013D0091
Language: sl
Date: 2013-02-18 00:00:00
Title: 2013/91/EU: Izvedbeni sklep Komisije z dne 18. februarja 2013 o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v Latviji (notificirano pod dokumentarno številko C(2013) 722)  Besedilo velja za EGP

20.2.2013   
            
            
               SL
            
            
               Uradni list Evropske unije
            
            
               L 47/72
            
         IZVEDBENI SKLEP KOMISIJE
   z dne 18. februarja 2013
   o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v Latviji
   (notificirano pod dokumentarno številko C(2013) 722)
   (Besedilo velja za EGP)
   (2013/91/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1), zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) določa nekatere nadzorne ukrepe za zdravje živali v zvezi s klasično prašičjo kugo v državah članicah ali njihovih regijah, navedenih v Prilogi k Odločbi. V državah članicah ali njihovih območjih so v zvezi s klasično prašičjo kugo registrirane različne epidemiološke razmere. Priloga k Odločbi 2008/855/ES je zato sestavljena iz treh delov, v vsakem pa so navedena območja držav članic, v katerih se glede na različne epidemiološke razmere izvajajo različni ukrepi.
            
         
               (2)
            
            
               Zadevne države članice, v katerih so območja iz dela II Priloge k Odločbi 2008/855/ES, morajo zagotoviti, da se pošiljke svežega prašičjega mesa z gospodarstev na navedenih območjih ter mesnih pripravkov in mesnih izdelkov, ki so sestavljeni iz navedenega prašičjega mesa ali ga vsebujejo, odpošljejo v druge države članice samo, če so v skladu z nekaterimi zahtevami.
            
         
               (3)
            
            
               Latvija je 20. novembra 2012 sporočila primere klasične prašičje kuge pri divjih prašičih v okrožjih Dagda in Zilupe ob meji z Rusijo in Belorusijo. Divji prašiči so bili pregledani v okviru nacionalnega programa nadzora. Poleg tega je Latvija 27. novembra 2012 sporočila izbruhe klasične prašičje kuge na gospodarstvih dvoriščne reje na istem območju.
            
         
               (4)
            
            
               Latvija je sprejela ukrepe v okviru Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (4), okuženo območje pa je bilo vzpostavljeno na delu ozemlja okrožij Alūksne, Rēzekne, Daugavpils, Balvi, Rugāji, Viļaka, Baltinava, Kārsava, Cibla, Ludza, Zilupe, Dagda, Aglona in Krāslava. Poleg tega je Latvija Komisiji predložila načrt za izkoreninjenje klasične prašičje kuge na zadevnem območju navedene države članice. Komisija je navedeni načrt odobrila z Izvedbenim sklepom 2013/90/EU z dne 18. februarja 2013 o odobritvi načrta za izkoreninjenje klasične prašičje kuge pri divjih prašičih in o cepljenju takih prašičev v izrednih razmerah na nekaterih območjih Latvije (5).
            
         
               (5)
            
            
               Na podlagi informacij, ki jih je predložila Latvija, je primerno, da se v delu II Priloge k Odločbi 2008/855/ES navedejo ustrezni deli okrožij Alūksne, Rēzekne, Daugavpils, Balvi, Rugāji, Viļaka, Baltinava, Kārsava, Cibla, Ludza, Zilupe, Dagda, Aglona in Krāslava.
            
         
               (6)
            
            
               Odločbo 2008/855/ES bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V delu II Priloge k Odločbi 2008/855/ES se doda naslednji vnos:
   
      „Latvija
      
      V okrožju Alūksne okraja Pededze in Liepna. V okrožju Rēzekne okraji Puša, Mākoņkalna in Kaunata. V okrožju Daugavpils okraji Dubna, Višķi, Ambeļi, Biķernieki, Maļinova, Naujene, Tabore, Vecsaliena, Saliena, Skrudaliena, Demene in Laucesa. V okrožju Balvi okraji Vīksna, Kubuļi, Balvi, Bērzkalne, Lazduleja, Briežuciems, Vectilža, Tilža, Krišjāņi in Bērzpils. V okrožju Rugāji okraja Rugāji in Lazdukalna. V okrožju Viļaka okraji Žīguri, Vecumi, Kuprava, Susāji, Medņeva in Šķilbēni. V okrožju Baltinava okraj Baltinava. V okrožju Kārsava okraji Salnava, Malnava, Goliševa, Mērdzene in Mežvidi. V okrožju Cibla okraji Pušmucova, Līdumnieki, Cibla, Zvirgzdene in Blonti. V okrožju Ludza okraji Ņukši, Briģi, Isnauda, Nirza, Pilda, Rundēni in Istra. V okrožju Zilupe okraji Zaļesje, Lauderi in Pasiene. V okrožju Dagda okraji Andzeļi, Ezernieki, Šķaune, Svariņi, Bērziņi, Ķepova, Asūne, Dagda, Konstantinova in Andrupene. V okrožju Aglona okraji Kastuļina, Grāveri, Šķeltova in Aglona. V okrožju Krāslava okraji Auleja, Kombuļi, Skaista, Robežnieki, Indra, Piedruja, Kalnieši, Krāslava, Kaplava, Ūdrīši in Izvalta.“
   
   Člen 2
   Ta sklep je naslovljen na države članice.
   
      V Bruslju, 18. februarja 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 302, 13.11.2008, str. 19.
   
      (4)  UL L 316, 1.12.2001, str. 5.
   
      (5)  Glej stran 70 tega Uradnega lista.